Beretningen giver også et overblik over aktiviteterne i de forskellige udvalg og arbejdsgrupper, der er nedsat i henhold til frihandelsaftalen, og som skal føre tilsyn med aftalens gennemførelse, i perioden fra januar 2016 til maj 2017.

Det bør bemærkes, at ændringer i handelsstrømmene ikke udelukkende kan tilskrives frihandelsaftalen, da også andre faktorer påvirker strømmene. Men tallene nedenfor giver et godt billede af, hvordan frihandelsaftalen har fungeret hidtil.

Den 18. maj 2017 vedtog Europa-Parlamentet en beslutning om at gøre status over de første fem års gennemførelse af frihandelsaftalen mellem EU og Korea. Parlamentet anerkendte aftalens meget positive økonomiske resultater for EU, men udtrykte samtidig bekymring over en række uafklarede punkter og navnlig over situationen med hensyn til arbejdstagerrettigheder i Korea.

Dette er den femte årsberetning om gennemførelsen af frihandelsaftalen mellem EU og Korea. Den er udarbejdet i henhold til bestemmelserne i Europa-Parlamentets og Rådets forordning (EU) nr. 511/2011 af 11. maj 2011 om gennemførelse af den bilaterale beskyttelsesklausul i frihandelsaftalen mellem Den Europæiske Union og dens medlemsstater og Republikken Korea. I henhold til artikel 13, stk. 1, i samme forordning skal Kommissionen offentliggøre en årsberetning om anvendelsen og gennemførelsen af aftalen. Beretningen ledsages af et arbejdsdokument fra Kommissionens tjenestegrene, som omfatter den årlige tilsynsberetning om opdaterede statistikker for import fra Korea vedrørende produkter inden for følsomme sektorer som foreskrevet i artikel 3, stk. 3.

Den 1. juli 2017 var seksårsdagen for anvendelse af frihandelsaftalen mellem EU og dens medlemsstater og Republikken Korea (i denne beretning benævnt Korea). Aftalen har været midlertidigt gældende siden juli 2011. Den 13. december 2015 trådte den formelt i kraft efter, at EU-medlemsstaterne havde ratificeret den. Frihandelsaftalens tillægsprotokol, der tager hensyn til Kroatiens tiltrædelse af EU, har været midlertidigt gældende siden den 26. maj 2014 og trådte i kraft den 1. januar 2016.

Det nuværende niveau for EU's eksport til Korea ville have ført til ca. 2 mia. EUR i toldbetalinger, hvis frihandelsaftalen ikke havde været i kraft .

·"Transportmidler", der tegnede sig for 26,1 % af EU's samlede import fra Korea. I denne kategori var der et fald på 4,9 % sammenlignet med 2015.

·"Maskiner og apparater", der tegnede sig for 33,9 % af EU's import fra Korea. I denne kategori var der et fald på 4,9 % sammenlignet med 2015.

·"Transportmidler" (HS 17), der tegnede sig for 21,2 % af EU's samlede eksport til Korea. I denne kategori var der et fald på 6,4 % sammenlignet med 2015.

·"Maskiner og apparater" (HS 16), der tegnede sig for 29,2 % af EU's samlede eksport til Korea. I denne kategori var der et fald på 8,2 % sammenlignet med 2015.

Importen fra Korea udgjorde 2,6 % af EU's samlede import i 2010 og 2,4 % i 2016, hvorved Korea var EU's ottendestørste oprindelsesland for import i 2016. EU's eksport til Korea stod for 2 % af EU's samlede eksport i 2010 og 2,6 % i 2016, hvilket gjorde Korea til EU's niendestørste eksportmarked i 2016. Korea var EU's ottendestørste partner målt på samlet samhandel.

De seneste tilgængelige data om tjenesteydelser og investeringer er fra 2015. I 2015 udgjorde EU's eksport af tjenesteydelser 11,1 mia. EUR. Dette er en stigning på 49 % sammenlignet med 2010 (men et fald på 7 % sammenlignet med 2014). Samme år udgjorde EU's import af tjenesteydelser fra Korea 6,3 mia. EUR. Dette er en stigning på 32 % sammenlignet med 2010 (men et fald på 7,3 % sammenlignet med 2014). EU's handel med tjenesteydelser med Korea udgjorde ca. 1 % af EU's handel med tjenesteydelser med tredjelande. EU havde på dette område et handelsoverskud på 4,8 mia. EUR i 2015.

På medlemsstatsniveau varierede præferenceudnyttelsesgraden meget, nemlig fra 20,8 % (Malta) til 86,8 % (Belgien). De lande, der havde de højeste udnyttelsesgrader – på over 80 % – var Belgien, Slovakiet, Cypern, Østrig og Ungarn. Omvendt havde Kroatien, Irland, Nederlandene, Estland, Finland og Malta en udnyttelsesgrad på under 60 %.

Graden viser, i hvilket omfang EU's eksportører anvender frihandelsaftalens præferenceordninger, dvs. drager fordel af aftalens muligheder for at nedsætte tolden. I 2016 var EU's samlede præferenceudnyttelsesgrad på det koreanske marked på 71 %, hvilket er den højeste procentdel nogensinde. Til sammenligning var graden på 68 % i 2015 og 65 % i 2014 og 2013.

Bemærk: (b) brud i datarækken. Data for 2010-2012 er udarbejdet i henhold til BPM5-metoden og er ikke sammenlignelige med data for 2013-2015, der bygger på BPM6-metoden. Special Purpose Entities er medregnet.

I henhold til de institutionelle bestemmelser i frihandelsaftalen mellem EU og Korea (artikel 15) blev der nedsat syv specialiserede udvalg og syv arbejdsgrupper og ført en dialog om intellektuel ejendomsret. Det årlige Handelsudvalg på ministerplan fører tilsyn og sikrer, at frihandelsaftalen fungerer efter hensigten. Fra januar 2016 til maj 2017 mødtes de fleste af udvalgene og arbejdsgrupperne, herunder også Handelsudvalget, i EU, som resumeret nedenfor.

Arbejdsgruppen for Motorkøretøjer og Reservedele mødtes i Bruxelles den 21. juni 2016 for at drøfte miljømæssige anliggender og spørgsmål om tekniske standarder, harmonisering, konvergens og markedsadgang. Der blev gjort fremskridt med hensyn til den tekniske opdatering af bilag 2-C. Arbejdsgruppen bemærkede en positiv udvikling med hensyn til EU's bekymringer vedrørende bl.a. tekniske krav til sæder, Flex-PLI-testproceduren og indførelse af 48V-teknologi. De spørgsmål, der blev drøftet vedrørende markedsadgang, omfattede bl.a. vejtraktorer, selvcertificering og -mærkning af bildele, begrænset markedsadgang for visse køretøjstyper, køretøjers vognbreddegrænse, typegodkendelser og politikker, der påvirker importen af motorcykler.

Arbejdsgruppen for Farmaceutiske Produkter og Medicinsk Udstyr, som mødtes den 22. juni 2016 i Bruxelles, drøftede bl.a. den koreanske politik for prisfastsættelse af lægemidler og passende anerkendelse af værdien af innovative lægemidler og teknologier, gennemførelse af serienumre for lægemidler, anerkendelse af oversigter over lægemidler fra EU samt godtgørelse for engangsudstyr, krav til kliniske forsøg og status med hensyn til de bemyndigede organer i EU.

Udvalget for Sundheds- og Plantesundhedsforanstaltninger mødtes den 21. oktober 2016 i Bruxelles. Udvalget drøftede importgodkendelsesproceduren for EU's oksekødsprodukter, EU's anmodning om at anerkende beslutninger om regionalisering, ophævelse af det koreanske forbud mod svinekød, fjerkræ og fjerkræprodukter fra visse EU-medlemsstater samt "født og opdrættet"-klausulen i de bilaterale sundhedsprotokoller mellem EU's medlemsstater og Korea. EU rejste desuden spørgsmål om mængden af udtagne stikprøver, når der skal testes værdifulde produkter, og et spørgsmål vedrørende certificering i forbindelse med koreanske bestemmelser om produkter, der fremstilles i én EU-medlemsstat og sendes til Korea via en anden medlemsstat. Korea rejste et spørgsmål om eksport af kyllingeginsengsuppe til EU.

Den 15. november 2016 mødtes Udvalget for Handel med Varer i Bruxelles. Udvalget drøftede den overordnede gennemførelse af frihandelsaftalen efter fem år og anerkendte dens gavnlige virkninger for både EU og Korea. Parterne drøftede resultatet af den dialog vedrørende elektronik, der fandt sted dagen før og omfattede en lang række emner (revisionen af artikel 4 og artikel 5.2 i bilag 2-B til frihandelsaftalen, udvidelse af anvendelsesområdet for bilag 2-B, så det omfatter afprøvning af radioudstyr, status for gennemførelsen af EU's direktiv om miljørigtigt design af tv-apparater og skærme, krav til prøvning i forhold til overensstemmelsesvurderingsprocedurerne i EU's direktiv om radioudstyr, henstand med hensyn til gennemførelsen af det nye lavspændingsdirektiv og EMC-direktiv). Der blev igen rejst spørgsmål vedrørende markedsadgang for EU's kosmetikindustri, navnlig Koreas elektroniske dataudvekslingssystem og kravene om, at de toldfrie butikker i byerne skal reservere plads til salg af små og mellemstore virksomheders produkter. På konkurrenceområdet anmodede EU om oplysninger om den koreanske lovgivning om forbudte subsidier, ligesom der blev givet udtryk for bekymring over de koreanske planer om støtte til den lokale skibsbygningsindustri. Endelig drøftede parterne forberedelser i Handelsudvalget.

Den 16. november 2016 holdt EU og Korea i Bruxelles et møde i Arbejdsgruppen for Samarbejde om Afbødende Foranstaltninger på Handelsområdet. Mødet øgede parternes kendskab til og forståelse af hinandens love, politikker og praksis med hensyn til afbødende foranstaltninger på handelsområdet. Desuden gav det mulighed for at udveksle statistikker og oplysninger om bilaterale antidumpingforanstaltninger og igangværende undersøgelser samt globale tendenser på området for undersøgelser vedrørende afbødende foranstaltninger på handelsområdet.

Dialogen om intellektuel ejendomsret fandt sted den 24. november 2016 i Seoul. Begge parter gav en opdatering om den lovgivningsmæssige og politiske udvikling inden for ophavsrettigheder, patenter, varemærker og håndhævelse. EU gav på sin side udtryk for vigtigheden af, at der i Koreas konkurrencepolitik opretholdes en balance mellem rettighedsindehavere af standardessentielle patenter og brugere. EU udtrykte endvidere bekymring over den manglende gennemførelse af frihandelsaftalens bestemmelser om rettigheder til offentlig fremførelse, som afventer Koreas revision af loven om ophavsret, og understregede dette spørgsmåls økonomiske betydning for både EU og Korea.

Mødet i Arbejdsgruppen for Offentlige Indkøb fandt sted i Seoul den 26. november 2016. Parterne fremlagde oplysninger om den seneste lovgivningsmæssige udvikling, ligesom de drøftede Koreas brede fortolkning af undtagelsen vedrørende sikkerhed, jf. artikel 3 i WTO-aftalen om statslige indkøb, og udvekslede synspunkter om SMV'ers adgang til udbud. Blandt andet forhørte EU sig om, hvorvidt man fra koreansk side kunne være interesseret i at oprette en fælles portal for indkøb eller en forbindelse mellem de respektive portaler. Parterne enedes om at styrke deres samarbejde yderligere.

Arbejdsgruppen for Geografiske Betegnelser afholdt i 2016 to arbejdsmøder i form af telekonferencer henholdsvis den 7. juli og den 30. november. Drøftelserne om processen med at føje geografiske betegnelser til listen over betegnelser, der beskyttes i henhold til frihandelsaftalen, fortsatte. Parterne drøftede også håndhævelsen af europæiske geografiske betegnelser på det koreanske marked og koreanske geografiske betegnelser på EU-markedet.

Det fjerde møde mellem EU og Korea i Udvalget for Kulturelt Samarbejde blev afholdt den 6. marts 2017 i Seoul. Parterne enedes om at forlænge den ret, som EU's og Koreas audiovisuelle samproduktioner har til støtte gennem deres respektive ordninger for fremme af lokalt/regionalt kulturelt indhold, og om at intensivere deres oplysningskampagner over for operatører på det audiovisuelle område. Blandt andre emner kan nævnes kunstnerophold, udveksling af data og støtte til kulturelt samarbejde.